open-index/open-wikipedia-markdown huggingface dataset:
Venom (vuoden 2005 elokuva)

**Venom** on vuonna 2005 ensi-iltansa saanut yhdysvaltalainen kauhuelokuva, jonka on ohjannut Jim Gillespie.

## Juoni

Elokuva kertoo Ericistä, jolla on ongelmia tyttöystävänsä Edenin kanssa. Ericin jutellessa sillalla Edenin kanssa heidän ohitseen ajaa Ray-niminen kylähullu. Ray jatkaa matkaa ja ajaa melkein kolarin, jonka seurauksena vastaan tullut auto jää sillan reunalle roikkumaan. Ray ja Eric pelastavat autossa olleen vanhan naisen. Sekaisin oleva nainen mumisee jotakin auton takapenkillä olevasta laukusta. Ray yrittää hakea laukkua, mutta auto putoaa sillalta alas hyiseen jokeen ja hän hukkuu. Rayn ruumis katoaa ruumishuoneelta ja sen jälkeen alkaa outo murhien sarja.

## Näyttelijät
Kaarilan lukio

**Kaarilan lukio** oli Tampereen Epilässä toiminut lukio, jonka toiminta siirrettiin Sampolan kampukselle vuonna 2012.

Kaarilan lukion historia alkoi vuonna 1956, jolloin perustettiin Epilän Vaakkolammen partaalle Harjun yhteiskoulu. Koulu toimi kyseisen nimisenä aina vuoteen 1976 asti, jolloin nimi vaihtui Kaarilan yläasteeksi ja Kaarilan lukioksi. Harjun yhteiskoulun rakennus valmistui vuonna 1958. Kun tilat alkoivat käydä ahtaaksi, sai Kaarilan koulu viimein kaivatun lisärakennuksen vuonna 1973. Vuonna 1995 koulua laajennettiin vielä lisää.

Kaarilan lukiossa opiskelijat olivat voineet suorittaa ympäristöopintojen kokonaisuuden lukiossa ollessaan ja saada siitä erillisen todistuksen. Lukion rehtorina ovat toimineet Virpi Laine, Jaakko Isosävi sekä Antti Keskinen vuoteen 2011 asti. Vastaavana rehtorina vuoden 2011 ajan toimi Tuija Ylöniemi. Vuonna 2012 Kaarilan lukio yhdistyi Tammerkosken lukion kanssa, mitkä siirtyivät uuteen Sampolan kampusrakennukseen. Ympäristöopintolinjan jatkajana voidaan pitää Tampereen klassillisen lukion syksyllä 2013 aloittanutta luonnontiedelinjaa. Kaarilan kiinteistöön jäi yläaste, jossa toimii myös alakoulun 5.–6. luokat sekä erityisopetusta. Rehtorina toimii Jari Ikola.

## Lähteet
Khao Kheowin eläinpuisto

**Khao Kheowin eläinpuisto** sijaitsee Thaimaassa, noin 45 minuutin ajomatkan päässä Pattayalta. Siellä on yli kahdeksantuhatta eläintä, jotka kuuluvat noin kolmeensataan lajiin. Puisto tunnetaan puuleopardin suojeluohjelmastaan. Puistoon kuuluu myös Aasian toiseksi suurin lintutarha,johon vieraat voivat itse kävellä sisään ja tarkkailla lintuja vuorenrinteen elinympäristössään.

## Lähteet

## Aiheesta muualla
*
Olga Kaniskina

**Olga Nikolajevna Kaniskina** (, s. 19. tammikuuta 1985) on venäläinen kävelijä.

Kaniskina sai hopeaa 2005 Erfurtin alle 23-vuotiaiden EM-kilpailujen 20 kilometrin kävelyssä. Hän voitti vuonna 2006 Venäjän-mestaruuden sekä talvella että kesällä, käveli maailmancupissa viidenneksi ajalla 1.28.59 ja voitti Göteborgin EM-kisoissa hopeaa ajalla 1.28.35. Osakan MM-kisoissa seuraavana vuonna hän voitti matkan maailmanmestaruuden ajalla 1.30.09. Helmikuussa 2008 Kaniskina käveli Venäjän mestariksi maan talvimestaruuskilpailussa ajalla 1.25.11, joka alitti puolella minuutilla Olimpiada Ivanovan maailmanennätyksen. Kaniskinan aikaa ei kuitenkaan hyväksytty maailmanennätykseksi, sillä kilpailussa ei ollut tarvittavaa määrää kävelytuomareita. Toukokuussa hän voitti maailmancupin. 

Pekingin olympialaisissa 2008 Kaniskina käveli selvään olympiavoittoon. Rankkasateessa käydyssä kilpailussa Kaniskinan voittoaika 1.29.05 oli uusi olympiaennätys. Hän karkasi jo matkan toisella kilometrillä ja oli puolivälissä 45 sekunnin johdossa. Maalissa eroa Norjan Kjersti Tysse Plätzeriin oli 36 sekuntia. Vuoden 2009 Venäjän talvimestaruuskilpailuissa Kaniskina alitti jälleen maailmanennätyksen käveltyään ajan 1.24.56, mutta tälläkin kertaa kilpailusta puuttui tarvittava määrä kävelytuomareita, eikä aikaa hyväksytty maailmanennätykseksi. 

Vuosina 2009–2012 Kaniskina voitti 20 kilometrin kävelyn Berliinin MM-kilpailuissa 2009, Daegun MM-kilpailuissa 2011, Barcelonan EM-kilpailuissa 2010 ja sijoittui Lontoon olympialaisissa 2012 toiseksi. Nämä sijoitukset kuitenkin hylättiin myöhemmin dopingin vuoksi. Tammikuussa 2015 Venäjän antidopingtoimikunta Rusada asetti Kaniskinan kolmen vuoden ja kahden kuukauden kilpailukieltoon biologisen dopingpassin perusteella. Kilpailukiellon alkamisajankohdaksi määrättiin 15.10.2012 ja samalla hänen tuloksiaan hylättiin aikaväleiltä 15.7.2009–16.9.2009 ja 30.7.2011–8.11.2011. Näin hän olisi menettänyt vuosien 2009 ja 2011 maailmanmestaruutensa, mutta ei sijoituksiaan Barcelonan EM-kilpailuista tai Lontoon olympialaisista. Kansainvälinen yleisurheiluliitto IAAF valitti Rusadan päätöksestä urheilun kansainväliseen vetoomustuomioistuimeen, joka muutti Rusadan päätöstä hylkäämällä kaikki Kaniskinan suoritukset aikaväliltä 15.8.2009–15.10.2012. 

## Henkilökohtaiset ennätykset
:Lähde: IAAF, Tilastopaja
* 5&nbsp;000 metrin ratakävely: 20.38,2 (2005)
* 10&nbsp;000 metrin ratakävely: 47.09,0 (2004)
* 10 kilometrin kävely: 41.42 (2009)
* 20 kilometrin kävely: 1.24.56 (2009)

## Lähteet
Reed

**Reed** voi viitata seuraaviin henkilöihin:

## Sukunimenä
*Alan Reed (1907–1977), yhdysvaltalainen näyttelijä
*Alyson Reed (s. 1958), yhdysvaltalainen näyttelijä
*Carol Reed (1906–1976), brittiläinen elokuvaohjaaja
*Chad Reed (s. 1978), australialainen motocross- ja supercross-kuljettaja
*Chuck Reed (s. 1948), yhdysvaltalainen demokraattipoliitikko, San Josén pormestari
*Dean Reed (1938–1986), yhdysvaltalainen laulaja, lauluntekijä, näyttelijä ja poliittinen aktivisti
*Dizzy Reed (s. 1963), yhdysvaltalainen muusikko
*Donna Reed (1921–1989), yhdysvaltalainen näyttelijä
*Douglas Reed (1895–1976), brittiläinen journalisti ja kirjailija
*Ed Reed (s. 1978), yhdysvaltalainen amerikkalaisen jalkapallon pelaaja
*Eli Reed (s. 1946), yhdysvaltalainen kuvajournalisti
*Gary Reed (s. 1981), kanadalainen juoksija
*H. Owen Reed (1910–2014), yhdysvaltalainen säveltäjä ja musiikkikirjailija
*Harrison Reed (s. 1995), englantilainen jalkapalloilija
*Ishmael Reed (s. 1938), yhdysvaltalainen kirjailija
*Jack Reed (s. 1949), yhdysvaltalainen poliitikko
*Jason Reed (s. 1967), yhdysvaltalainen näyttelijä ja muusikko
*Jimmy Reed (1925–1976), yhdysvaltalainen blues-laulaja
*John Reed (1887–1920), yhdysvaltalainen liberaali ja toimittaja
*Kasim Reed (s. 1969), yhdysvaltalainen demokraattipoliitikko, Atlantan pormestari
*Les Reed (1935–2019), englantilainen muusikko
*Lou Reed (1942–2013), yhdysvaltalainen muusikko
*Myra Reed, *Belle Starr* (1848–1889), yhdysvaltalainen lainsuojaton ja villin lännen naisrikollinen
*Nikki Reed (s. 1988), yhdysvaltalainen näyttelijä
*Oliver Reed (1935–1999), englantilainen näyttelijä
*Pamela Reed (s. 1949), yhdysvaltalainen näyttelijä
*Peyton Reed (s. 1964), yhdysvaltalainen elokuva- ja televisio-ohjaaja
*Ralph Reed (s. 1963), yhdysvaltalainen poliittinen vaikuttaja, konsultti ja edunvalvoja
*Ricky Addison Reed (s. 1976), pohjoisirlantilainen näyttelijä
*Robin Reed (1899-1978), yhdysvaltalainen vapaapainija
*Ron Reed (s. 1942), yhdysvaltalainen baseballin ja koripallon pelaaja
*Theodore Reed (1887-1959), yhdysvaltalainen elokuvaohjaaja, näyttelijä, käsikirjoittaja ja tuottaja
*Thomas Brackett Reed (1839–1902), yhdysvaltalainen republikaanipoliitikko
*Willis Reed (1942–2023), yhdysvaltalainen koripalloilija.

## Etunimenä
* Reed Diamond (s. 1967), yhdysvaltalainen näyttelijä
* Reed Whiting (s. 1980), yhdysvaltalainen alamäkiluistelija
* Reed Whittemore (1919–2012), yhdysvaltalainen runoilija

## Kuvitteellisia henkilöitä

* Lauren Reed, tv-sarjassa Alias
* Curtis Reed, Billie Reed ja Austin Reed, tv-sarjassa Päivien viemää
* Reed Richards, *Herra Fantastinen*, supersankari Marvel-kustantamon sarjakuvissa

## Nimen muita merkityksiä

* Reed, *Re*, taajama Gloppenin kunnassa Norjassa
* Reed-rele, *kielirele*, reletyyppi
Craigmillarin linna

**Craigmillarin linna** () on linna Skotlannissa, noin viisi kilometriä Edinburghin keskustasta kaakkoon. Linnan rakentamisen aloitti 1300-luvun loppupuolella Prestonin suku, Craigmillarin lordit. Vuonna 1660 linna myytiin Sir John Gilmourille. Gilmourin suku muutti linnasta pois 1700-luvulla, ja se rapistui raunioiksi.

Craigmillarin linna tunnetaan sen yhteydestä Skotlannin kuningattareen Maria Stuartiin. Kuningatar saapui linnaan toipilaana 20. marraskuuta 1566 poikansa Jaakon synnyttyä kesäkuussa. Ennen kuin kuningatar lähti saman vuoden joulukuun 7. päivänä, linnassa tehtiin sopimus, jonka mukaan kuningattaren epäsuositusta puolisosta, Darnleyn lordi Henry Stuartista, täytyi päästä eroon. Ei tiedetä, oliko kuningatar tietoinen sopimuksesta. Stuart kuitenkin murhattiin 10. helmikuuta 1567. Maria Stuart meni myöhemmin naimisiin yhden salaliittolaisen kanssa.

## Lähteet

## Kirjallisuutta
*
*

## Aiheesta muualla

* Craigmillarcastle.com 
* Tietoa linnasta Historic Scotland -sivustolla
Janeth Jepkosgei

**Janeth Jepkosgei** (s. 13. joulukuuta 1983 Keiyo, Kenia) on kenialainen keskimatkojen juoksija.

Jepkosgei on kotoisin Kaprisangin kylästä, joka sijaitsee noin 5 kilometrin päässä Kapsabetin kaupungista. Samasta kylästä ovat lähtöisin myös muun muassa Wilson Kipketer, Sammy Kosgei ja Wilfred Bungei. Jepkosgei kilpaili 1999 Bydgoszczin alle 18-vuotiaiden MM-kisoissa, mutta karsiutui 800 metrin juoksun alkuerissä ajalla 2.11,98. Hän sai hopeaa alle 20-vuotiaiden Afrikan-mestaruuskilpailuissa 2001. Vuonna 2002 hän voitti Kingstonin nuorten MM-kisoissa kultaa 800 metrillä ajalla 2.00,80. Neljä vuotta myöhemmin hän voitti Melbournen Kansainyhteisön kisoissa 800 metrin mestaruuden ajalla 1.57,88. Myöhemmin samana vuonna hän voitti matkan Afrikan-mestaruuden, sijoittui  toiseksi sekä yleisurheilun maailmancupissa myös toiseksi. Hänet valittiin vuoden päätteeksi Kenian vuoden naisurheilijaksi.

Osakan MM-kisoissa 2007 Jepkosgei voitti MM-kultaa ajalla 1.56,04. Myöhemmin samana vuonna hän voitti . Pekingin olympialaisissa 2008 hän sijoittui maannaisensa Pamela Jelimon jälkeen hopealle ajalla 1.56,07. Hän oli toinen myös . Berliinin MM-kilpailuissa 2009 hän sijoittui hopealle ajalla 1.57,90. Kilpailun voitti Caster Semenya ajalla 1.55,45. Afrikan-mestaruuskilpailuissa 2010 Jepkosgei sai 800 metrillä hopeaa ajalla 2.00,50 ja kuului Kenian pronssijoukkueeseen 4&nbsp;×&nbsp;400&nbsp;metrin viestissä. Hän voitti samana vuonna 800 metriä maanosien cupissa. Daegun MM-kilpailuissa 2011 hän voitti pronssia ajalla 1.57,42. Lontoon olympialaisissa 2012 hän oli kahdeksas.

## Henkilökohtaiset ennätykset
:Lähde: IAAF
* 800 metrin juoksu: 1.56,04 (2007)
* 1 000 metrin juoksu: 2.37,98 (2002)
* 1 500 metrin juoksu: 4.02,32 (2011)

## Lähteet
Ebenezer Howard

**Ebenezer Howard** (29. tammikuuta 1850 Lontoo, Englanti – 1. toukokuuta 1928 Welwyn Garden City, Englanti) oli englantilainen kaupunkisuunnittelija ja kaupunkiteoreetikko. Hänet tunnetaan parhaiten puutarhakaupunki-ideologian isänä.
 
Howard esitti ajatuksensa puutarhakaupungista vuonna 1898 julkaistussa teoksessaan *Tomorrow: a Peaceful Path to Real Reform* (joka nykyään tunnetaan paremmin 1902 julkaistun teoksen nimellä *Garden Cities of To-morrow*). Howard halusi luoda suurkaupungin ulkopuolelle pienempien kaupunkien ringin. Jokainen näistä kaupungeista olisi oma itsenäinen kaupunkinsa, eikä pelkkä suuremman kaupungin esikaupunkialue. Howardin mukaan puutarhakaupungissa tulisi olla runsaasti puistoja ja puutarhoja, ja siellä tulisi olla niin asuntoja, tehtaita kuin kulttuurilaitoksiakin. Howard perusti vuonna 1899 Garden City Associationin edistämään ajatuksiaan. Englantiin rakennettiin vuonna 1903 Letchworth, joka on ensimmäinen puutarhakaupungin ihanteita noudattava asutuskeskus.

## Lähteet
Line Rider

**Line Rider** on verkkopeli, jonka ideana on piirtää rata, jota pitkin kelkalla lasketteleva hahmo sitten kulkee. Lineriderin kehitti syyskuussa 2006 slovenialainen Boštjan Čadež. Peliin on tehty tuhansia ratoja, joita on myös videoituna löydettävissä esimerkiksi YouTubesta ja Google Videosta.

Pelistä on olemassa mukaelmia, kuten *[[Free Rider 2]]*, jossa ohjataan pelaajan valinnan mukaan helikopteria, neliöä, autoa, BMX-pyörää, maastopyörää, yksipyöräistä, potkulautaa, kuumailmapalloa, pyörätuolia tai skeittilautaa. *Canvas Riderissa* Flash on korvattu HTML5:llä ja JavaScriptillä.

## Aiheesta muualla
* http://www.linerider.com/
* http://canvasrider.com/
Tervahovi (täsmennyssivu)

**Tervahovi** voi tarkoittaa ainakin seuraavia asioita:

* Tervahovi, tervan varastointi- ja tarkastuspaikka Oulussa
* Tervahovi, tervan varastointi- ja tarkastuspaikka Vaasassa
* Tervahovi, ravintola Oulussa.
* Tervahovi, juhlapaikka Sastamalassa.http://www.tervahovi.com/
Percy Adlon

**Percy Adlon** (1. kesäkuuta 1935 München – 10. maaliskuuta 2024) oli saksalainen elokuva- ja televisio-ohjaaja, -tuottaja ja -käsikirjoittaja.

Adlon opiskeli taide- ja teatterihistoriaa sekä saksan kieltä Münchenin Ludwigin-Maximilianin yliopistossa. Hän osallistui myös näyttely- ja laulukursseille. Hän kuului opiskelijoiden teatteriryhmään ja aloitti uransa juuri näyttelijänä. Pian Adlon löysi uuden kiinnostuksen televisio- ja radiotyöstä.

Adlon on tunnetuimman elokuvansa *[[Bagdad Café]]n* (1988) ohella matkustanut lukuisia dokumentteja työstäessään mm. Tansaniaan saakka. Hänelle on myönnetty Bundesverdienstkreuz. Hän oli vuonna 1989 ehdolla Cannesin elokuvajuhlien Kultaisen palmun saajaksi työstä elokuvan *Rosalie lähtee ostoksille* parissa. Hän voitti urallaan kaksi César-palkintoa. 

Percy Adlon asui vaimonsa Eleonoren kanssa Kaliforniassa. Heidän poikansa Felix toimii myös elokuva-alalla. Percy Adlonin isoisän isä perusti Berliiniin kuuluisan Adlon-hotellin.

## Lähteet
Aubagne

**Aubagne** on ranskalainen kaupunki, joka sijaitsee noin 17 kilometriä Marseillesta itään Provence-Alpit-Rivieran alueella. Kaupungissa on 46&nbsp;423 asukasta ja sen väestötiheys on 846 asukasta neliökilometrillä (2010).

Muun muassa Muukalaislegioonalla on kaupungissa päämaja ja päävärväyspaikka, jonka kautta kaikki legioonalaiset tulevat palvelukseen. Kaupungissa onkin matkailijoille avoin Muukalaislegioonan museo sekä myös legioonan veteraanien vanhainkoti. 

Kirjailija ja elokuvantekijä Marcel Pagnol (1895–1974) on syntyisin Aubagnesta. 

Aubagne sijaitsee Ranskan kaakkoiskulmassa muodostaen kolmion yhdessä Aix-en-Provencen ja Marseillen kanssa. Kolmiota hallitsevat vuoristoseudut kuten Garbalan, Sainte-Baume ja Doaurd/Carpiagne.

## Lähteet

## Aiheesta muualla

* Aubagnen kaupungin kotisivut
Héctor Babenco

**Héctor Eduardo Babenco** (7. helmikuuta 1946 Buenos Aires, Argentiina – 13. heinäkuuta 2016 São Paulo, Brasilia) oli argentiinalaissyntyinen elokuvaohjaaja.

Babenco syntyi Buenos Airesissa ja kasvoi Mar del Platassa. Hän vietti vuodet 1964–1968 Euroopassa, mutta päätti vuonna 1969 asettua vakituisesti São Pauloon, Brasiliaan.

Héctor Babencon läpimurtoelokuva oli *[[Pixote – heikomman laki]]* (1981). Myöhempien tunnettujen ohjauksien joukkoon lukeutuvat *[[Hämähäkkinaisen suudelma]]* (1985), *[[Karhiainen]]* (1987), *[[Leikkiä Luojan laitumilla]]* (1991) ja *[[Carandiru]]* (2003). Babenco oli ehdolla Oscar-palkinnon ja Kultaisen palmun saajaksi.

Babenco oli tuomariston jäsen vuoden 1989 Cannesin, vuoden 1998 Venetsian ja vuoden 2001 Berliinin elokuvajuhlilla. Hän toipui 1990-luvulla Non-Hodgkinin lymfoomasta.

## Lähteet

## Aiheesta muualla
* 
*
Hairspray (vuoden 2007 elokuva)

**Hairspray** on vuonna 2007 ensi-iltansa saanut musikaalielokuva. Elokuvan ovat tuottaneet Craig Zadan ja Neil Meron ja sen ohjaaja on Adam Shankman. Elokuvan Yhdysvaltain, Kanadan ja Englannin ensi-ilta oli 20. heinäkuuta. Elokuva on sovitus samannimisestä Tony-palkinnon voittaneesta Broadway-musikaalista. Musikaali taas pohjautuu John Watersin vuonna 1988 valmistuneeseen elokuvaan. Tarinassa seurataan teini-ikäistä Tracy Turnbladia hänen matkallaan tähteyteen tanssijana ja toisaalta hänen taistelussaan rotusyrjintää vastaan. 

## Näyttelijät

* Nikki Blonsky - Tracy Turnblad
* John Travolta - Edna Turnblad
* Christopher Walken - Wilbur Turnblad
* Zac Efron - Link Larkin
* James Marsden - Corny Collins
* Amanda Bynes - Penny Pingleton
* Michelle Pfeiffer - Velma Von Tussle
* Brittany Snow - Amber Von Tussle
* Queen Latifah - Motormouth Maybelle
* Elijah Kelley - Seaweed J. Stubbs
* Allison Janney - Prudy Pingleton
* Jerry Stiller - Mr. Pinky
* Paul Dooley - Mr. Spritzer
* Taylor Parks - Little Inez

## Arvioita
*Turun Sanomien* Tapani Maskula arveli tämän version menevän läpi ”pikaruokakulttuurin myrkyttämille” nykynuorille, jotka eivät tunne Watersin alkuperäiselokuvaa. Siitä on hänestä hiottu monia olennaisia 1960-luvun särmiä: ”Tämän Hairsprayn perusteella tuskin kukaan aavistaisi mitä kyseinen vuosikymmen merkitsi kapinoivalle nuorisolle ja seksuaalista tasa-arvoa tavoitelleelle vallankumoukselle.”

## Lähteet

## Aiheesta muualla
* Elokuvan virallinen sivusto
Maurice Smith

**Maurice Smith** (s. 28. syyskuuta 1980) on jamaikalainen kymmenottelija.

Ateenan olympialaisissa 2004 Smith sijoittui kymmenottelussa sijalle 14 pistein 8023.
Helsingin MM-kisoissa 2005 hän keskeytti, mutta Osakassa 2007 hän voitti MM-hopeaa tuloksella 8644. Tulos oli Jamaikan ennätys ja hän paransi henkilökohtaista ennätystään lähes 300 pisteellä. Pekingin olympialaisissa 2008 hän sijoittui yhdeksänneksi pistein 8205. Berliinin MM-kisoissa 2009 ja Daegun MM-kisoissa 2011 hän keskeytti.

Smith on myös Pan-Amerikan kisojen mestari vuodelta 2007 kisaennätyksellä 8278 ja Keski-Amerikan ja Karibian mestaruuskisojen voittaja 2001 kymmenottelussa. Hän on myös Jamaikan mestari kiekonheitossa vuosilta 2005 ja 2007.

## Henkilökohtaiset ennätykset
* 100 m: 10,62 (2007)
* 400 m: 47,48 (2007)
* 1 500 m: 4.29,95 (2006)
* 100 m aj: 13,76 (2006)
* korkeus: 203 (2001, 2007, 2008)
* seiväs: 480 (2007)
* pituus: 751 (2006)
* kuula: 17,78 (2008)
* kiekko: 55,69 (2007)
* keihäs: 62.07 (2002)
* kymmenottelu: 8644 (2007)

## Lähteet
* 

### Viitteet
Luettelo televisiosarjan Itse valtiaat jaksoista

Tämä on **luettelo [[Itse valtiaat]] -televisiosarjan jaksoista**.

## Jaksoluettelo 2001–2008
(Suluissa ensiesityspäivänä YLE TV1:ssä)

### Itse valtiaat pilotti

### Kevät 2001 (1. tuotantokausi)

### Syksy 2001 (2. tuotantokausi)

### Kevät 2002 (3. tuotantokausi)

### Syksy 2002 (4. tuotantokausi)

### Kevät 2003 (5. tuotantokausi)

### Syksy 2003 (6. tuotantokausi)

### Kevät 2004 (7. tuotantokausi)

### Syksy 2004 (8. tuotantokausi)

### Kevät 2005 (9. tuotantokausi)

### Syksy 2005 (10. tuotantokausi)

### Kevät 2006 (11. tuotantokausi)

### Syksy 2006 (12. tuotantokausi)

### Kevät 2007 (13. tuotantokausi)

### Syksy 2007 (14. tuotantokausi)

### Extra-jakso
Jon Amiel

**Jon Amiel** (s. 20. toukokuuta 1948) on Lontoossa syntynyt elokuvaohjaaja, joka on luonut menestyksekkään uran sekä Britanniassa että Yhdysvalloissa.

Amiel opiskeli Cambridgen yliopistossa ennen kuin pääsi töihin Royal Shakespeare Companylle. Työskenneltyään jo BBC:lle hän ohjasi vuonna 1985 dokumentin *The Silent Twins*. Hänet valittiin pian ohjaamaan myös minisarjaa *[[Laulava salapoliisi (televisiosarja)|Laulava salapoliisi]]*.

Amiel teki elokuvadebyyttinsä *Cappuccinon* (*Queen of Hearts*) ohjauksella vuonna 1989. Myöhempien elokuvien joukkoon lukeutuvat *[[Copycat – Kopiomurhaaja]]* (1995), *[[Mies joka luuli liikaa]]* (1997), *[[Ansa viritetty]]* (1999), *[[Ytimessä]]* (2003) ja Creation (2009). 

## Lähteet

## Aiheesta muualla
* 
* 
*
Johnnie To

**Johnnie To Kei-fung** () (s. 22. huhtikuuta 1955 Brittiläinen Hongkong) on hongkongilainen elokuvaohjaaja ja -tuottaja.

## Filmografia

* *[[The Big Heat (vuoden 1988 elokuva)|The Big Heat]]* (1988)
* *[[The Eighth Happiness]]* (1988)
* *[[All About Ah Long]]* (1989)
* *[[Justice, My Foot]]* (1992)
* *[[The Heroic Trio]]* (1993)
* *[[The Longest Nite]]* (1998) (tuottaja)
* *[[Expect the Unexpected]]* (1998) (tuottaja)
* *[[Running Out of Time]]* (1999)
* *[[The Mission (vuoden 1999 elokuva)|The Mission]]* (1999)
* *[[Needing You]]* (2000)
* *[[Wu yen]]* (2001)
* *[[Fulltime Killer]]* (2001)
* *[[Fat Choi Spirit]]* (2002)

* *[[My Left Eye Sees Ghosts]]* (2002)
* *[[Turn Left, Turn Right]]* (2003)
* *[[Running on Karma]]* (2003)
* *[[PTU (elokuva)|PTU]]* (2003)
* *[[Breaking News]]* (2004)
* *[[Throw Down]]* (2004)
* *[[Yesterday Once More (elokuva)|Yesterday Once More]]* (2004)
* *[[Election (vuoden 2005 elokuva)|Election]]* (2005)
* *[[Election 2]]* (aka *Triad Election* (US)) (2006)
* *[[Exiled (vuoden 2006 elokuva)|Exiled]]* (2006)
* *[[Eye in the Sky (vuoden 2007 elokuva)|Eye in the Sky]]* (2007) (tuottaja)
* *[[Mad Detective]]* (2007)
* *[[Triangle (vuoden 2007 elokuva)|Triangle]]* (2007)

## Aiheesta muualla
*
Itseään toteuttava ennuste

**Itseään toteuttava ennuste** aiheuttaa oman toteutumisensa suoraan tai välillisesti. Käsitteen määritteli sosiologi Robert K. Merton teoksessaan *[[Social Theory and Social Structure]]* vuonna 1949.

Richard Wiseman on tarkastellut itseään toteuttavien ennusteiden merkitystä arkipsykologiassa. Uskoessaan itseensä ihmiset hänen tutkimuksessaan kirjasivat tyytyväisyytensä ja onnistumistensa lisääntyneen. Wiseman unohti kuitenkin vahvistusharhan.

Itsään toteuttavan ennusteen lisäksi on erotettava itsensä kumoava ennuste. Siinä jokin tulevaisuutta koskeva ennuste johtaa siihen, ettei ennustettu tapahtuma toteudu. Jos esimerkiksi mielipidetiedustelut osoittavat, että vasemmisto saattaisi voittaa vaalit, tämä saattaa innostaa oikeiston kannattajat tavallista sankemmin joukoin vaaliuurnille. Tuloksena on oikeiston vaalivoitto.

## Lähteet
Juan de Fucan salmi

**Juan de Fucan salmi** ( tai *Strait of Juan de Fuca*) on 1500-luvulla eläneen merenkulkija Juan de Fucan mukaan nimetty salmi Pohjois-Amerikan länsirannikolla, Tyynessä valtameressä. Salmi sijaitsee Kanadan Vancouverinsaaren ja sen eteläpuolisen Yhdysvaltain Washingtonin osavaltion Olympian niemimaan välissä. Salmen pituus on noin 150 kilometriä. 

Salmi yhdistää Georgiansalmen ja Puget Soundin Tyyneen valtamereen. Lämmön vapautuminen merenpinnasta ja ilman jäähtyminen aiheuttavat alueelle ominaisten sumukerrosten muodostumisen kesäisin ja syksyisin. 

Tärkeimmät kaupungit salmen rannalla ovat Kanadan Brittiläisen Kolumbian Victoria ja Yhdysvaltain Washingtonin Port Angeles. Kaupunkien välillä harjoitetaan kansainvälistä lauttaliikennettä.

## Lähteet
Leroy Dixon

**Leroy Dixon** (s. 20. kesäkuuta 1983 South Bend, Indiana) on yhdysvaltalainen pikajuoksija.

Dixon sijoittui yleisurheilun Yhdysvaltain-mestaruuskisoissa 2007 100 metrin juoksussa kuudenneksi ajalla 10,25, minkä ansiosta hänet valittiin Yhdysvaltain pikaviestijoukkueeseen Osakan MM-kisoihin. Osakassa hän juoksi Yhdysvaltain joukkueessa, joka voitti MM-kultaa 4 x 100 metrin viestijuoksussa.

## Ennätykset
* 100 metrin juoksu: 10,02 (2008)
* 200 metrin juoksu: 20,44 (2006)

## Lähteet
Mitella

**Mitella** voi tarkoittaa ainakin seuraavia:

* mitella eli kolmioliina, jota käytetään varsinkin käsivartta kannattelevana siteenä
* mitrakukat (*Mitella*), rikkokasvien heimoon kuuluva kasvisuku.
Port Angeles

**Port Angeles** on kaupunki Clallamin piirikunnassa Washingtonin osavaltiossa, Yhdysvalloissa. Vuoden 2000 väestölaskennassa kaupungin asukasluku oli 18&nbsp;397, tehden siitä Olympian niemimaan väkirikkaimman kaupungin. Se on myös piirikuntansa pääkaupunki. Pinta-alaa sillä on 163,3 neliökilometrin verran, ja asukastiheys on 134 as./km².

Port Angeles sai kaupunginoikeudet 11. kesäkuuta vuonna 1890. Se sijaitsee Juan de Fucan salmen rannalla, ja sieltä harjoitetaan lauttaliikennettä Kanadan Brittiläisessä Kolumbiassa sijaitsevaan Victorian kaupunkiin Vancouverinsaarelle.

## Aiheesta muualla

* City of Port Angeles
Erkki Mustakari

**Erkki ”Eki” Juhani Mustakari** (s. 13. maaliskuuta 1946 Helsinki) on suomalainen Formula 1 -toimittaja ja seiväshyppääjä. Mustakari työskenteli asiantuntija-kommentaattorina MTV3-kanavan F1-lähetyksissä. Hän on ollut läsnä 415 kertaa F1-viikonloppuina, joista ensimmäinen oli Italian Monzassa kaudella 1982. Mustakari oli viimeisen kerran läsnä viikonloppuna samalla radalla kaudella 2013.

Mustakari voitti 1960-luvulla kaksi Suomen mestaruutta seiväshypyssä.

## Urheilu-ura
Mustakari harjoitteli talven 1962–1963 Valto Oleniuksen opastuksessa ja paransi ennätystään yli metrin talven aikana. 5. toukokuuta 1963 hän hyppäsi Porissa 17-vuotiaiden maailmanennätyksen 460. Samassa kilpailussa Pentti Nikula hyppäsi Euroopan ennätyksen 500. Tammikuussa 1967 Mustakari hyppäsi Pajulahdessa 512 ja rikkoi Nikulan sisäratojen Euroopan ennätyksen.

1960-luvun loppupuolella Mustakari siirtyi opiskelemaan Yhdysvaltoihin, Fresnon valtionyliopistoon, jossa hänestä tuli liikunnanopettaja. Fresnossa hän harjoitteli seiväshypyn maailmanennätysmiehen Cornelius Warmerdamin valmennuksessa. Ulkoratojen Suomen ennätystä Mustakari paransi Fresnossa kahdesti. 30. maaliskuuta 1968 hän hyppäsi 519, parantaen Risto Ivanoffin hallussa ollutta ennätystä neljällä sentillä. Altti Alarotu rikkoi Mustakarin ennätyksen jo samana päivänä Provossa, Utahissa, hypättyään 521. Toisen Suomen ennätyksensä Mustakari teki 12. huhtikuuta 1969 hypättyään ennätyksekseen jääneen tuloksen 528.

Mustakari osallistui Méxicossa olympialaisiin 1968, mutta loukkaantuneena jäi loppukilpailussa ilman tulosta. Ateenan EM-kisoissa 1969 hän sijoittui kahdeksanneksi. Ulkoratojen Suomen mestaruuden Mustakari voitti vuosina 1968 ja 1969.

Mustakari lopetti urheilu-uransa jo 25-vuotiaana.

## Formula 1 -toimittaja
Ennen F1-kommentaattoriuraansa Mustakari työskenteli pienessä mainostoimistossa, josta hän otti vapaata vuonna 1989 päästäkseen katsomaan syyskuussa kilpailtua Portugalin Grand Prix'tä (samaa kilpailua jossa Jyrki Järvilehto teki F1-debyyttinsä). 

Mustakari oli tuosta Portugalin GP:stä lähtien joka kerta mukana F1-kisan varikolla kisaviikonloppuna yli 22 vuoden ajan. Putki katkesi 381 kilpailun jälkeen, kun hän ei matkustanut Bahrainiin 2012. Mustakarin viimeinen kisaviikonloppu paikan päällä tapahtui Italiassa 2013. Hän kävi yhteensä 415 GP:ssä.

Kaudet 2001 ja 2002 Mustakari kommentoi kisoja Canal Digitalin kautta lähetetetyillä monikanavalähetyksillä.

## Yksityiselämä
Mustakari on ollut kahdesti naimisissa, ja hänellä on yhteensä neljä lasta: kaksi ensimmäisestä sekä kaksi toisesta avioliitosta. Mustakarin lapsista Evi Mustakari on ollut koripallon maajoukkuepelaaja. Mustakari asuu nykyään (2018) Mallorcalla.

Mustakarin eno oli suomenvirolainen korkeushyppääjä ja kiekonheittäjä Kalevi Kotkas.

## Lähteet
* 
* 
* 

### Viitteet

## Aiheesta muualla

* Twitter
* Urheilulehti-kolumnit
* Mustalippu-blogi
Mikele Barber

**Mikele Barber** (s. 4. lokakuuta 1980) on yhdysvaltalainen pikajuoksija.

Barber kilpaili 1998 Annecyn nuorten MM-kisoissa, joissa hän sijoittui 400 metrin juoksussa kahdeksanneksi ajalla 54,24. Seuraavana vuonna hän oli Universiadeissa 400 metrillä toinen ajalla 51,03 ja vuoden 2001 Universiadeissa matkan kolmas. Barber oli Osakan MM-kisoissa 2007 mukana Yhdysvaltain joukkueessa, joka voitti 4 x 100 metrin viestijuoksussa MM-kultaa. Dohan sisäratojen MM-kisoissa 2010 hän karsiutui välierissä 60 metrillä. Daegun MM-kilpailuissa 2011 hän karsiutui 100 metrin alkuerissä.

Hänen kaksossiskonsa Me'Lisa on myös pikajuoksija.

## Ennätykset
* 55 metrin juoksu: 6,82 (2003)
* 60 metrin juoksu: 7,14 (2010)
* 100 metrin juoksu: 11,02 (2007)
* 200 metrin juoksu: 22,73 (2007)
* 400 metrin juoksu: 50,63 (2001)

Lähde: 

## Lähteet
Marilyn French

**Marilyn French** (21. marraskuuta 1929 New York – 2. toukokuuta 2009 New York) oli yhdysvaltalainen kirjailija ja tunnettu radikaalifeministinen ajattelija. Hänen tunnetuimpiin töihinsä lukeutuvat romaani *Naistenhuone* (1977) sekä patriarkaalisen yhteiskunnan historiallisia vaikutuksia maailmassa pohdiskeleva *Vallan tuolla puolen: nainen, mies ja moraali* (1985). 

Frenchillä oli puolalaisia sukujuuria. Hän sairastui 61-vuotiaana levinneeseen ruokatorvensyöpään, mutta toipui ja julkaisi kokemuksen pohjalta teoksen *Kausi helvetissä* (1998).

## Suomennettuja teoksia
* 
* 
*
* 
* 
* 

## Lähteet

## Aiheesta muualla
*YLE: Feministi Marilyn French kuoli Uutinen julkaistu 4.5.2009.
*BBC: Feminist icon French dies at 79 Uutinen julkaistu 5.5.2009.
Yksikotisuus

Kasvien **kotisuus** kuvaa sitä, miten kasvin kukkien heteet ja emit ovat sijoittuneet toisiinsa nähden. **Yksikotisilla** kasveilla heteet ja emit sijaitsevat samassa kasviyksilössä, kun taas **kaksikotisilla** kasveilla heteet ja emit ovat eri yksilöissä.

Kasvin kotisuuteen liittyy läheisesti myös *neuvoisuuden* käsite, joka kuvaa heteiden ja emien sijoittumista yksittäisten kukkien välillä. *Yksineuvoiset* kukat sisältävät ainoastaan joko heteitä tai emejä, kun taas *kaksineuvoiset* kukat sisältävät sekä heteitä että emejä.

Kasvien kotisuuden ja kukkien neuvoisuuden määritelmien perusteella voidaankin sanoa, että kaksikotiset kasvit sisältävät aina vain yksineuvoisia kukkia ja yksikotiset kasvit voivat sisältää joko yksi- tai kaksineuvoisia kukkia. Toisinpäin tarkasteltuna voidaan todeta, että kaksineuvoisia kukkia sisältävät kasvit ovat aina yksikotisia, kun taas yksineuvoisia kukkia sisältävät kasvit voivat olla joko yksi- tai kaksikotisia.

## Kukkien neuvoisuus ja kasvien kotisuus tiivistetysti
* kaksineuvoinen = kukka, jossa on sekä heteitä että emejä
* yksineuvoinen = kukka, jossa on vain joko heteitä tai emejä
* kaksikotinen = kasvi, jonka hede- ja emikukat ovat eri yksilöissä
* yksikotinen = kasvi, jonka hede- ja emikukat ovat samassa yksilössä
Nebula-palkinto

**Nebula-palkinto** on Science Fiction and Fantasy Writers of American (SFWA) vuosittain jakama palkinto parhaasta Yhdysvalloissa kahden edellisen vuoden aikana julkaistusta tieteis- tai fantasiakirjasta. Palkinto on läpinäkyvä palkki, jossa on kuvattuna kimaltava spiraalitähtisumu eli nebula. Palkintoon ei sisälly rahaa. Nebula-palkintoa pidetään Hugo-palkinnon ohella merkittävimpänä yhdysvaltalaisen tieteiskirjallisuuden palkintona.

## Palkinnon valitsemismenettely

SFWA:n jäsenet voivat suositella palkinnonsaajiksi teoksia vuoden sisällä teoksen julkaisupäivästä. Kymmenen suositusta saaneet teokset pääsevät alustavalle ehdokaslistalle. Seuraavan vuoden alussa alustava lista karsitaan noin viiden teoksen lyhytlistaksi. Erikseen nimetyt raadit voivat lisätä lyhytlistalle yhden teoksen, joka ovat niiden mielestä jäänyt vaille ansaitsemaansa arvostusta. Tästä lyhytlistasta SFWA:n jäsenet äänestävät lopullisen voittajan.

Tämän menettelyn seurauksena teos voi päätyä joko julkaisuvuotensa tai sitä seuraavan vuoden ehdokaslistalle. Vuonna 2000 julkaistu teos voi siis voittaa palkinnon joko vuonna 2001 (mikäli se pääsi ehdokaslistalla vuonna 2000 ja selviytyi lyhytlistalle 2001) tai 2002 (mikäli se pääsi alustavalle ehdokaslistalle vasta vuonna 2001).

Ensimmäiset Nebulat jaettiin vuonna 1965, jolloin parhaan romaanin palkinnon voitti Frank Herbertin *[[Dyyni]]*.

Nebula-palkinnot jaetaan seuraavissa luokissa:
* **Romaani** (novel, vähintään 40 000 sanaa)
* **Pienoisromaani** (novella, vähintään 17 500 mutta alle 40 000 sanaa)
* **Pitkä novelli** (novelette, vähintään 7 500, mutta alle 17 500 sanaa)
* **Novelli** (short story, alle 7 500 sanaa) 
* **Käsikirjoitus** (elokuva, TV, radiokuunnelma tai näytelmä)

## Palkintojen voittajat

* Parhaan romaanin Nebula-palkinto
* Parhaan pienoisromaanin Nebula-palkinto
* Parhaan pitkän novellin Nebula-palkinto
* Parhaan novellin Nebula-palkinto
* Parhaan käsikirjoituksen Nebula-palkinto

## Muut palkinnot

SFWA jakaa myös muita palkintoja Nebuloiden lisäksi. SFWA:n perustajan mukaan nimetty Damon Knight Memorial Grand Master Award (vuoteen 2002 asti pelkkä Grand Master Award) jaetaan yhdistyksen puheenjohtajan ehdotuksesta elämäntyöpalkintona vielä elossa olevalle tieteis- tai fantasiakirjailijalle.

Vuodesta 2006 lähtien on jaettu vuonna 2005 kuolleen Andre Nortonin mukaan nimetty Andre Norton Award. Se myönnetään poikkeuksellisen erinomaiselle nuorten tieteis- tai fantasiakirjalle. Palkinto voidaan myöntää myös sarjakuvalle.

SFWA on kolme kertaa myöntänyt Bradbury-palkinnon erinomaisesta työstä käsikirjoitusten parissa, mutta vuonna 1999 perustettu paras käsikirjoitus -luokka on tehnyt tämän erikoispalkinnon tarpeettomaksi. Joss Whedon sai kuitenkin vuonna 2009 Ray Bradbury -palkinnon.

Lisäksi SFWA jakaa kunnianosoituksia jäsenilleen seuran toiminnan edistämisestä ja myöntää Author Emeritus -kunnianosoituksen, jonka saaja kutsutaan pitämään puhe Nebuloiden jakotilaisuuteen.

## Lähteet

## Aiheesta muualla

* Nebula-palkinnon kotisivu 
* Luettelo voittajista vuosilta 1965-2004
Huhta (Eurajoki)

**Huhta ** on kylä Eurajoen kunnassa. Se sijaitsee noin yhdeksän kilometrin päässä kunnan keskustaajamasta yhdystie 2170:n varrella. Huhdalla asuu noin sata asukasta. Kylässä toimii Huhdan koulu.
Dwight Tiendalli

**Dwight Marciano Tiendalli** (s. 21. lokakuuta 1985) on surinamelais-hollantilainen jalkapalloilija, joka edustaa Englannin Valioliigassa pelaavaa Swansea Cityä. Hänen pelipaikkansa on puolustaja. 

Tiendalli aloitti uransa amsterdamilaisessa AFC Ajaxissa. Hän siirtyi vuonna 2004 FC Utrechtiin. Utrechtissa hän pelasi 41 ottelua, joissa kolme tehtyä maalia. Kesällä 2006 hän siirtyi Feyenoordiin. Hän joutui kuitenkin jättämään koko kauden väliin loukkaantumisen takia. 25. joulukuuta 2008 hänet lähetettiin hakemaan pelikuntoa lainasopimuksella Sparta Rotterdamiin.

Kaudet 2009–2012 Tiendalli edusti FC Twenteä ja kaudeksi 2012–2013 hän siirtyi Englannin Valioliigassa pelaavaan Swansea Cityyn.

Vuonna 2006 hänet valittiin edustamaan Hollantia alle 20-vuotiaiden Euroopan mestaruuskilpailuihin Portugaliin. Hollanti voitti mestaruuden ja Tiendalli valittiin turnauksen tähdistöön.

## Lähteet
* 

### Viitteet
Equites

**Equites** eli ritarit olivat Rooman valtakunnassa senaattorisäädyn jälkeen toiseksi arvokkain yhteiskuntaluokka. 

Rooman kuningasajalla *equites* tarkoitti armeijan ratsuväessä palvelevia kansalaisia. Ratsuväen merkitys laski kuitenkin tasavallan aikana ja armeijan ratsujoukot hankittiin liittolaisten riveistä. Ritarit muodostivat *[[comitia centuriata]]ssa* 18 ensimmäistä ja tärkeintä *centuriaa*. Ritareille ei asetettu samoja rajoituksia kaupankäynnin harjoittamisessa kuin senaattiin kuuluville. 

Vasta Augustuksen aikana säädettiin tarkasti, ketkä laskettiin ritariksi. Tähän vaadittiin 400&nbsp;000 sestertiuksen omaisuus. Ritari sai kantaa kultaista sinettisormusta ja kapealla punaisella nauhalla varustettua tunikaa. 

Roomalaiset ritarit palvelivat tärkeissä tehtävissä armeijassa kuten sotatribuuneina. Keisariajalla ritareille aukeni mahdollisuus päästä eräisiin valtakunnan tärkeimpiin virkoihin. Keisarit nimittivät yleensä ritareja keisarillisten provinssien prefekteiksi. Tärkeimpiä viroista, joihin roomalainen ritari saattoi päästä, olivat Aegyptuksen eli Egyptin provinssin prefekti ja pretoriaaniprefekti.

## Katso myös
* Patriisi

## Lähteet
*
Erikoistehostekoordinaattori

**Erikoistehostekoordinaattori** (special effects coordinator / supervisor) vastaa elokuvan fyysisistä erikoistehosteista. Hän laatii käsikirjoituksen ja kuvakäsikirjoituksen pohjalta erikoistehostebudjetin, jonka hän hyväksyttää elokuvan tuottajalla, kokoaa erikoistehosteryhmän, päättää millä tekniikoilla tarvittavat erikoistehosteet tehdään ja kantaa vastuun siitä että elokuvan erikoistehosteet vastaavat ohjaajan, kuvaajan ja lavastajan asettamia visuaalisia tavoitteita ja että tehostetyö tehdään turvallisesti. Erikoistehostekoordinaattori toimii läheisesti kuvaajan, lavastajan ja stunt-koordinaattorin kanssa. 

Erikoistehosteryhmään kuuluvat koordinaattorin lisäksi erikoistehosteteknikot, jotka valmistelevat tarvittavat erikoistehosteet koordinaattorin ohjeiden mukaisesti sekä assistentit, jotka toimivat ryhmässä teknikoiden valvonnan alaisina. Mikäli elokuvassa on paljon erikoistehosteita saattaa ryhmään kuulua myös erikoistehoste-esimiehiä, jotka erikoistehostekoordinaattorin ohjeiden mukaisesti koordinoivat pienempiä tehostekokonaisuuksia elokuvaan.

## Katso myös
* Luettelo elokuva-alan ammateista
Pohjankarvakuonovompatti

**Pohjankarvakuonovompatti** (*Lasiorhinus krefftii*) on äärimmäisen uhanalainen vompattien heimoon kuuluva pussieläin. Niitä on jäljellä alle sata yksilöä Epping Forest National Park -luonnonpuistossa Australian Queenslandissa ja Eläinsaaressa, ja laji on maailman harvinaisimpien maanisäkkäisen joukossa. Karjanhoitoa pidetään suurimpana syynä vompattien vähenemiseen. Jäljellä olevan populaation uhkana ovat pedot, kuten dingo, sekä taudit kuten toksoplasmoosi, jotka voivat helposti tuhota näin pienen kannan. Hitautensa vuoksi vompatteja jää usein myös autojen alle.

## Ulkonäkö ja koko
Pohjankarvakuonovompatti on vankkarakenteinen, noin metrin mittainen eläin, joka voi painaa 40 kiloa. Pää on iso, silmät pienet ja korvat teräväkärkiset. Ruskea karva on silkkisen pehmeää. Kuonosta lähtee sivuille muhkeat viikset, jotka ovat antaneet lajille sen nimen. 

## Levinneisyys
Pohjankarvakuonovompatti elää Australian Queenslandissa Epping Forest National Park -luonnonpuistossa ja Eläinsaaressa. Sen luontainen elinalue on enää muutamia neliökilometrejä.

## Lisääntyminen ja elintavat
Pohjankarvakuonovompateilla on huono näkö, mutta hyvä kuulo ja hajuaisti, sillä ne ovat pääosin yöeläimiä.

Pohjankarvakuonovompatit kaivavat maahan tunneleita, joissa ne pysyttelevät viileässä päivän kuumimman ajan ja nousevat yöllä laiduntamaan. Niiden arvellaan elävän noin 20-vuotiaiksi.

Pohjankarvakuonovompattinaaras saa keskimäärin kaksi poikasta kolmessa vuodessa. 

## Lähteet
Kalifornianpyöriäinen

**Kalifornianpyöriäinen** eli **vaquita** (*Phocoena sinus*) on pienikokoinen, äärimmäisen uhanalainen pyöriäislaji. Vuoden 2016 lopulla niitä arveltiin olevan jäljellä vain 30 yksilöä. Vuonna 2021 yksilöitä sanottiin olevan jäljellä niinkin vähän kuin 10. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin *bajanpyöriäinen*.

## Ulkonäkö ja koko

Kalifornianpyöriäinen on pienin pyöriäislaji. Se voi kasvaa puolitoista metriä pitkäksi. Selkäpuoli on tummanharmaa, vatsa lähes valkea. Naaras on hiukan isompi kuin koiras. Poikasella on valkeita pilkkuja evissään.

## Levinneisyys
Kalifornianpyöriäinen on Kalifornianlahden endeeminen laji. Sitä tavataan käytännössä vain lahden pohjoisimmalla neljänneksellä, eikä sen levinneisyysalue ole ilmeisesti ollut esihistoriallisellakaan ajalla sen suurempi. Sitä tavataan pääosin melko matalassa, alle 50 metrin syvyydessä.

## Ravinto
Kalifornianpyöriäinen syö kalaa, kalmareita ja äyriäisiä.

## Lisääntyminen
Kalifornianpyöriäinen tulee ilmeisesti sukukypsäksi kolmen–kuuden vuoden iässä. Kiima-aika alkaa huhtikuun puolivälissä ja jatkuu toukokuulle. Tiineys kestää kymmenen kuukautta.

## Kanta ja suojelu
Kalifornianpyöriäisen yksilömäärästä on tehty kolme laajamittaista tutkimusta. Vuonna 1997 lajin määräksi arvioitiin 567, vuonna 2008 noin 245 ja vuonna 2015 enää 59 yksilöä. Akustisten tarkkailun perusteella vuonna 2017 lajin yksilömääräksi arvioitiin enää 30. Kansainvälinen luonnonsuojeluliitto luokitteleekin lajin äärimmäisen uhanalaiseksi, sillä lajin yksilömäärä on 2000-luvun alusta kahdessa sukupolvessa vähentynyt 98 prosenttia. Vuoden 2016 arvion mukaan todennäköisyys lajin kuolemiseen sukupuuttoon seuraavan kymmenen vuoden aikana on yli 50 prosenttia.

Kalifornianpyöriäisen suurin uhka on kalastaminen, sillä niitä kuolee sivusaaliina kalaverkkoihin. Muita uhkia ovat sukusiitosdepressio, torjunta-aineet ja Coloradojoen virtaaman muuttumisen aiheuttamat ympäristölliset muutokset. Vuonna 2020 päätettiin kieltää kalastaminen kalifornianpyöräisen keskeisimmällä elinalueella.

## Lähteet
Robert Harting

**Robert Harting** (s. 18. lokakuuta 1984 Cottbus) on saksalainen kiekonheittäjä. Hän on lajin olympiavoittaja (2012), kolminkertainen maailmanmestari (2009, 2011, 2013) ja kaksinkertainen Euroopan mestari (2012, 2014).

## Ura
Harting voitti hopeaa Debrecenin alle 18-vuotiaiden MM-kilpailuissa 2001. Hän voitti alle 23-vuotiaiden Euroopan-mestaruuden Erfurtissa 2005 tuloksella 64,50.

Göteborgin EM-kilpailuissa 2006 Harting ei selviytynyt loppukilpailuun. Osakan MM-kilpailuissa 2007 hän sai hopeaa tuloksella 66,68. Pekingin olympialaisissa 2008 hän sijoittui neljänneksi. Berliinin MM-kilpailuissa 2009 hän voitti kultamitalin tuloksella 69,43. Vuonna 2010 hän voitti hopeaa Barcelonan EM-kilpailuissa tuloksella 68,47. Daegun MM-kilpailuissa 2011 Harting otti maailmanmestaruuden tuloksella 68,49. Vuonna 2012 Harting voitti kultaa Helsingin EM-kilpailuissa tuloksella 68,30 sekä Lontoon olympialaisissa tuloksella 68,27. Moskovan MM-kilpailuissa 2013 hän voitti maailmanmestaruuden tuloksella 69,11. Harting voitti toisen EM-kultansa Zürichissä 2014 tuloksella 66,07. Rio de Janeirossa 2016 Harting jäi karsintaan. Riossa olympiakultaa voitti hänen veljensä Christoph Harting.  Lontoon MM-kilpailuissa 2017 ja Berliinin EM-kilpailuissa 2018 hän sijoittui kuudenneksi.

Harting on voittanut kiekonheitossa Saksan-mestaruuden vuosina 2007–2014 ja 2016–2017. ssa hän on sijoittunut toiseksi  ja kolmanneksi . Hän voitti maanosien cupin 2010. Euroopan joukkuemestaruuskilpailujen kiekkokilpailun hän on voittanut 2010, 2011, 2013, 2014 ja 2017. 

Hartingin ennätys on Turnovissa 22. toukokuuta 2012 heitetty 70,66 m.

Robert Hartingin vaimo Julia Harting on myös kansainvälisen tason kiekonheittäjä ja heillä on kesäkuussa 2019 syntyneet kaksoset, poika ja tyttö.

## Lähteet

## Aiheesta muualla
Erikoistehosteteknikko

**Erikoistehosteteknikko** () on elokuvan erikoistehosteryhmän jäsen. Hän valmistelee ja suorittaa itsenäisesti erikoistehosteita erikoistehostekoordinaattorin ohjeiden mukaisesti. Hänellä saattaa olla käytössään assistentteja, jotka tekevät työtä hänen valvontansa alaisina.

## Katso myös
* Luettelo elokuva-alan ammateista
Carlo Maria Martini

**Carlo Maria Martini** SJ (15. helmikuuta 1927 – 31. elokuuta 2012) oli italialainen roomalaiskatolisen kirkon pappi. Hän toimi Milanon arkkipiispana vuosina 1980–2002 ja oli kardinaali vuodesta 1983.

Martini syntyi Torinossa ja sai pappisvihkimyksensä 13. heinäkuuta 1952. Hän opiskeli teologiaa sekä filosofiaa ja teki akateemisen uran ennen nousemistaan arkkipiispaksi. Vuoden 2005 konklaavissa hän osallistui uuden paavin valintaan Vatikaanissa.

Martini suhtautui vapaamielisemmin moniin roomalaiskatolisen kirkon perinteisesti vastustamiin asioihin. Hän kyseenalaisti useita kirkon virallisia kantoja; hän muun muassa tuki kondomin käyttöä aidsin leviämisen estämisessä.

Martini menetti äänioikeutensa konklaaveissa helmikuussa 2007 täyttäessään 80 vuotta. Hän sairasti Parkinsonin tautia.

## Lähteet

## Kirjallisuutta
*
Hampi

**Hampi** () on kylä Intiassa, Karnatakan osavaltion pohjoisosassa Tungabhadra-joen varrella. Se on kuuluisa Vijayanagaran valtakunnan samannimisen pääkaupungin raunioista. Hampi on luultavasti ollut paikassa jo ennen Vijanagaran kaupungin perustamista, ja se on edelleen merkittävä pyhiinvaelluskohde; etenkin Virupakshan temppelissä käy paljon uskovaisia ja matkailijoita. Muslimivalloittajien tuhottua Vijanagaran Hampi on jatkanut rauhallista elämäänsä.

Hampista on 353 kilometriä Bangaloreen ja 74 kilometriä lähimpään isoon kaupunkiin Bellaryyn. Alueella on pitkään harjoitettu pienimuotoista rautakaivostoimintaa. 

Hampin monumenteista tuli Unescon maailmanperintökohde vuonna 1986. Niihin kuuluvat Virupakshan temppelialue, jossa on 120 metriä korkea torni ja Shivan, Pampan ja Bhuvaneswarin pyhätöt ja Vithalan temppelialue, yhdestä kivestä kaiverretut kivivaunut sekä kuninkaan vaakahuone.

## Lähteet

## Aiheesta muualla
Equites singulares

**Equites singulares** oli Rooman keisarin henkivartiokaartin ratsuväki. Trajanus perusti osaston korvaamaan Galban perustaman germaanikaartin. Kaarti saattoi keisaria taistelukentällä, mutta muuten se palveli vain Roomassa.  Kaartia johti kaksi tribuunia. Konstantinus Suuri lakkautti kaartin ja lahjoitti toisen sen kasarmeista kirkolle joka rakensi sen alueelle Lateraanikirkon.

## Lähteet
*
Panttivanki (vuoden 2005 elokuva)

**Panttivanki** () on vuonna 2005 valmistunut toiminta-/jännityselokuva, jonka on ohjannut Florent Emilio Siri ja jonka pääosassa on Bruce Willis. Elokuva perustuu Robert Craisin kirjaan.

## Rooleissa

## Lähteet
Charles Doolittle Walcott

**Charles Doolittle Walcott** (31. maaliskuuta 1850 &ndash; 9. helmikuuta 1927) oli merkittävä yhdysvaltalainen paleontologi. Walcott oli erikoistunut selkärangattomien tutkimiseen. Hän tuli tunnetuksi vuonna 1909 Burgess Shalen fossiiliesiintymän löytäjänä.

Walcott syntyi New York Millsissä New Yorkin osavaltiossa. Hän oli kiinnostunut luonnosta jo lapsena ja keräsi mineraaleja ja linnunmunia sekä myöhemmin fossiileja. Walcott ei suorittanut lukiota loppuun, mutta hänen kiinnostuksensa fossiileihin tutustutti hänet Louis Agassiziin, joka kannusti Walcottia jatkamaan työtä paleontologian parissa. 9. tammikuuta 1872 Walcott avioitui Lura Ann Rustin kanssa.

## Tieteellisen uran alku

Walcott aloitti tieteellisen uransa etsimällä uusia löydöksiä ja myymällä näytteitä Yalen yliopistolle.

Vuonna 1876 Walcottista tuli New Yorkin osavaltion geologin James Hallin avustaja. Samalla hänestä tuli myös *Yhdysvaltain tieteen kehittämisen yhdistyksen* jäsen.

Walcott työskenteli yhdysvaltain geologian tutkimuskeskuksessa vuodesta 1879. Vuonna 1894 hänestä tuli laitoksen johtaja. Walcott työskenteli erityisesti kambrikaudelle ajoitettujen löydösten parissa.

Walcott avioitui toistamiseen vuonna 1888 Helena Breese Stevensin kanssa. Pari sai neljä lasta. Hänet valittiin Tieteiden kansalliseen akatemiaan vuonna 1896. Vuonna 1902 Walcott tapasi Andrew Carnegien ja hänestä tuli yksi Carnegie Institution of Washingtonin perustajista.

Walcott kuoli Washington, DC:ssä vuonna 1927. Kuoleman jälkeen hänen näytteet, valokuvat ja muut muistiinpanot varastoitiin. 1960-luvulla uusi paleontologisukupolvi kiinnostui aineistosta uudelleen.

Walcottin mukaan on nimetty Kanadassa sijaitsevassa *Mount Burgessissa* oleva huippu. Yhdysvaltain kansallinen tiedeakatemia myöntää *Charles Doolittle Walcott mitalin* viiden vuoden välein ansiokkaasta esikambri- ja kambrikauden tutkimuksesta.
Arithmetica Universalis

**Arithmetica Universalis** on Isaac Newtonin kirjoittama matematiikkaa käsittelevä teos. Kirja on kirjoitettu latinaksi ja sitä muokkasi sekä julkaisi William Whiston vuonna 1707. Whiston oli Newtonin seuraaja Lucas-professorina. *Arithmetica* perustuu Newtonin pitämiin luentoihin. Joseph Raphson käänsi teoksen englanniksi vuonna 1720. Käännös julkaistiin nimellä *Universal Arithmetick*. John Machin julkaisi vuonna 1722 latinankielisestä teoksesta toisen laitoksen. *Arithmetica* käsittelee algebrallista merkintätapaa, aritmetiikkaa, geometrian ja algebran yhteyttä sekä yhtälöiden ratkaisua. 

## Lähteet
*The ''Arithmetica Universalis'' MIT:n Burndy Libraryssä, sisältää linkkejä PDF-tiedostoihin englannin- ja latinankielisiin ''Arithmetican'' versioihin. 
*Centre College Libraryssä tietoa koskien Newtonin töistä
Pretoriaaniprefekti

**Pretoriaaniprefekti** () oli Rooman valtakunnassa pretoriaanikaartin eli keisarin henkivartioston komentaja. Ajan myötä pretoriaaniprefektien virka muuttui valtakunnan tärkeimmäksi siviiliviraksi.

Keisari Augustus perusti viran vuonna 2 eaa. Pretoriaaniprefektien määrä vaihteli siten, että Augustuksen aikana heitä oli samaan aikaan kaksi, myöhemmin heitä saattoi olla kolme tai vain yksi. Pretoriaaniprefekti oli Aegyptuksen prefektin ohella korkein ja arvostetuin virka, johon Rooman ritarisäätyyn kuulunut henkilö saattoi päästä. Yksi pretoriaaniprefekteistä kuului keisarin neuvostoon (*[[consilium]]*) ja saattoi päästä senaatin jäseneksi. 

Aluksi virka oli vain sotilaallinen, mutta pian prefekti sai myös siviilitehtäviä. Pretoriaaniprefektistä tuli korkein oikeusaste ennen itse keisaria. Virka vaatikin juridista osaamista, ja osa ajan tunnetuimmista alan asiantuntijoista palveli tässä tehtävässä. Diocletianuksen tetrarkian aikana pretoriaaniprefektejä oli neljä, yksi kutakin keisaria kohti. Konstantinus Suuren aikana pretoriaaniprefektin virka menetti kokonaan sotilaalliset tehtävänsä ja pretoriaaniprefektistä tulikin valtakunnan korkein siviilivirka. Tämän jälkeen pretoriaaniprefektit johtivat pretoriaaniprefektuureja.

## Luettelo pretoriaaniprefekteistä

## Lähteet

* 

### Viitteet
Alisa Camplin

**Alisa Camplin** (s. 10. marraskuuta 1974 Melbourne) on australialainen freestylehiihtäjä. Camplin voitti kultaa vuoden 2002 talviolympialaisissa Salt Lake Cityssä. Vuoden 2006 talviolympialaisissa Torinossa hän sijoittui kolmanneksi. Camplin on ensimmäinen australialainen, joka on voittanut kaksi mitalia peräkkäisissä talviolympialaisissa. 

Camplin lopetti uransa vuonna 2006. Hän ilmoitti haluavansa työskennellä median ja hiihtomatkailun parissa. Hän on myös IBM:n kansainvälinen lähettiläs ja toimii puhujana ja tekee hyväntekeväisyystyötä.

## Aiheesta muualla
*